Document ID: 31989D0447

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Ιουλίου 1989
για τροποποίηση της απόφασης 89/3/ΕΟΚ όσον αφορά τα μέτρα υγειονομικής προστασίας σχετικά με τις εισαγωγές ορισμένων νωπών κρεάτων που προέρχονται από τις πολιτείες Santa Catarina και Parana της Βραζιλίας
(89/447/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου και χοιρείου είδους, νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 16,
Εκτιμώντας:
ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων από τη Βραζιλία καθορίζονται στην απόφαση 86/195/ΕΟΚ (3), όπως τροποποιήθηκε τελευταία από την απόφαση 87/455/ΕΟΚ (4), με ειδική αναφορά στην κατάσταση που επικρατούσε όσον αφορά τον αφθώδη πυρετό που υπήρχε στη Βραζιλία·
ότι η κατάσταση αυτή όδήγησε στη θέσπιση από την απόφαση 89/3/ΕΟΚ (5) υγειονομικών μέτρων προστασίας, όσον αφορά τις εισαγωγές ορισμένων νωπών κρεάτων προελεύσεως Βραζιλίας που εφαρμόζονται από την 1η Μαρτίου 1989·
ότι ο τελευταίος επιτόπιος κοινοτικός έλεγχος επέτρεψε να διαπιστωθεί η θετική εξέλιξη της κατάστασης στα κράτη Santa Catarina και Parana·
ότι πρέπει να τροποποιηθεί η απόφαση 89/3/ΕΟΚ, ώστε να επιτραπεί στα κράτη μέλη η επανάληψη εισαγωγών κρεάτων βοοειδών που προέρχονται από τις πολιτείες Santa Catarina και Parana·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 της απόφασης 89/3/ΕΟΚ, η αναφορά στις πολιτείες Santa Catarina και Parana διαγράφεται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Ιουλίου 1989.

Labels: 17
0
3
6
18